ai4bharat/Pralekha huggingface dataset:
गृह मंत्रालय
केंद्र सरकार ने राज्य आपदा प्रतिक्रिया निधि  से आंध्र प्रदेश को जारी की 229.05 करोड़ रुपए की किस्त
केंद्रीय गृह मंत्री श्री राजनाथ सिंह ने प्रभावित लोगों को आपदा राहत उपलब्ध कराने में राज्य को मदद करने के वास्ते वर्ष 2018-19 के लिए राज्य आपदा प्रतिक्रिया निधि  के लिए केंद्रीय अंश के रूप में 229.05 करोड़ रुपए की अंतिम किस्त अग्रिम तौर पर जारी कर दी है। इसके अलावा आईएमसीटी  की रिपोर्ट के आधार पर राष्ट्रीय आपदा प्रतिक्रिया निधि  से भी सहायता उपलब्ध कराएगी।
इतनी ही धनराशि की पहली किस्त जून, 2018 में आंध्र प्रदेश को जारी की गई थी। आंध्र प्रदेश में 11 अक्टूबर, 2018 को भयानक तूफान “तितली” आया था और उसके दो जिले श्रीकाकुलम और विजयनगरम इससे सबसे ज्यादा प्रभावित हुए थे।
अतिरिक्त सहायता के लिए आंध्र प्रदेश सरकार द्वारा जमा किए गए प्रारंभिक ज्ञापन के आधार पर भारत सरकार ने 22 अक्टूबर, 2018 को अंतर-मंत्रालयी केंद्रीय दल  का गठन किया था। आईएमसीटी ने 24 से 26 अक्टूबर, 2018 के बीच राज्य के चक्रवाती तूफान ‘तितली’ से प्रभावित क्षेत्रों का भ्रमण किया था।
इस मामले में केंद्र सरकार ने चक्रवात ‘तितली’ से पैदा हालात से निबटने में राज्य सरकार को मदद करने के लिए आंध्र प्रदेश को समय से हर संभव संसाधन उपलब्ध कराए। लॉजिस्टिक सहयोग में राष्ट्रीय आपदा प्रतिक्रिया निधि , भारतीय वायु सेना और तटरक्षक बल के हेलिकॉप्टर, नौसेना और तटरक्षक बल के कर्मचारियों की तैनाती के साथ ही जरूरी बचाव उपकरण भी शामिल हैं।
वित्त मंत्रालय
संपरिवर्तन की विनिमय दर अधिसूचना सं. 46/2023–सीमा शुल्क 
सीमा शुल्क अधिनियम, 1962  की धारा 14 द्वारा प्रदत्त शक्तियों का प्रयोग करते हुए, केन्द्रीय अप्रत्यक्ष कर एवं सीमा शुल्क बोर्ड एतद्द्वारा केन्द्रीय अप्रत्यक्ष कर एवं सीमा शुल्क बोर्ड की अधिसूचना सं. 44/2023-सीमा शुल्क , दिनांक 15 जून 2023, में दिनांक 24 जून 2023 से निम्नलिखित संशोधन करता है ।
उक्त अधिसूचना की अनुसूची-I में क्रम संख्या 18, और उससे सम्बंधित प्रविष्टियों के स्थान पर निम्नलिखित को प्रतिस्थापित किया जाएगा, अर्थात :-
अनुसूची-I
|
|
क्रं.सं.
|
|
विदेशी मुद्रा
|
|
भारतीय रू. के समतुल्य विदेशी मुद्रा की एक इकाई की विनिमय दर
|
|

|
|

|
|

|
|
|
|
|
|

|
|

|
|
|
|
|
|

|
|

|
|
18.
|
|
तुर्की लीरा
|
|
3.40
|
|
3.15
स्वास्थ्य एवं परिवार कल्याण मंत्रालय
डॉ. हर्षवर्धन ने जग्गा - बलिया की अत्यंत असाधारण सर्जरी के लिए एम्स के डॉक्टरों की सराहना की
इसे‘एम्स दिल्ली जग्गा - बलिया क्रेनियोपेगस सर्जरी’ के नाम से जाना जाएगा
दो भाईयों – जग्गा और बलिया के शरीर आपस में जुड़े हुए थे। एम्स के डॉक्टरों ने अत्यंत असाधारण सर्जरी के माध्यम से दोनों भाईयों के शरीर को अलग-अलग कर दिया। यह सर्जरी सफल रही। आज दोनों भाई ओडिशा स्थित अपने पैतृक गांव जा रहे हैं।
इस अवसर पर केन्द्रीय स्वास्थ्य एवं परिवार कल्याण मंत्री डॉ. हर्षवर्धन ने मीडिया से बातचीत करते हुए कहा कि एम्स के डॉक्टरों ने असाधारण प्रतिभा और संकल्प का परिचय दिया है। दोनों ही बच्चे जीवित हैं।पिछले 50 सालों में पूरी दुनिया में सर्जरी के द्वारा शरीर अलग किए गए बच्चों में से सिर्फ 10-15 ही जीवित बचे हैं। यह एक असाधारण उपलब्धि है। इस अवसर पर एम्स, नई दिल्ली केनिदेशकडॉ  रणदीप गुलेरिया, न्यूरोसर्जरी विभाग केविभागाध्यक्षडॉ  एस.एस. काले, न्यूरोसर्जरी विभाग की प्रोफेसर और टीम की प्रमुख,डॉ  दीपक गुप्ता,बाल रोग विभाग-न्यूरोलॉजी विभाग कीडॉ  शेफाली गुलाटी तथा अन्य विशेषज्ञ उपस्थित थे, जो 125 डॉक्टरों की टीम और सहायक टीम के सदस्य थे।
जग्गा – बलिया को 14 जुलाई, 2017 को एम्स नई दिल्ली में भर्ती कराया गया था। सर्जरी के पहले चरण में बलिया के ब्रेन को आंशिक रूप से जग्गा से अलग किया गया। यह सर्जरी 28 अगस्त, 2018 को 25 घंटे तक चली। दोनों बच्चों के शरीरों को 25 अक्तूबर, 2017 को अंतिम रूप से अलग-अलग किया गया। यह सर्जरी 20 घंटे तक चली।
न्यूरोसर्जरी के प्रोफेसर डॉ. दीपक गुप्ता ने इस सर्जरी से संबंधित एक विस्तृत प्रस्तुति दी।
स्वास्थ्य एवं परिवार कल्याण मंत्रालय
देश "आत्मनिर्भर भारत" की सोच के साथ आगे बढ़ रहा है
केवल एक महीने के अंदर 23 लाख पीपीई किट के निर्यात के साथ वैश्विक स्तर पर अपनी मौजूदगी दर्ज की
केन्द्र सरकार ने राज्यों/केन्द्र शासित प्रदेशों को 1.28 करोड़ से अधिक पीपीई किट वितरित किए
केन्द्र सरकार राज्यों और केन्द्र शासित प्रदेशों की सरकारों के साथ मिलकर कोविड-19 से निपटने के लिए श्रेणीबद्ध, सक्रिय और सहयोगात्मक प्रबंधन का नेतृत्व कर रही है। देशभर में चिकित्सा बुनियादी ढांचे को उत्तरोत्तर बढ़ाने और मजबूत करने की दिशा में इसके निरंतर प्रयासों के तहतविभिन्न नीतिगत निर्णय नियमित आधार पर लिए गए हैं।
महामारी की शुरुआत में एन-95 मास्क, पीपीई किट, वेंटिलेटर आदि सहित सभी प्रकार के चिकित्सा उपकरणों की वैश्विक स्तर पर काफी कमी महसूस की गई थी। अधिकांश ऐसे उत्पाद शुरुआत में देश में नहीं बनाए जा रहे थे और अन्य देशों से इनका आयात किया जा रहा था। महामारी के कारण वैश्विक मांग बढ़ने के कारण विदेशी बाजारों में इनकी उपलब्धता कम हो गई।
महामारी को अवसर के रूप में लेते हुएस्वास्थ्य और परिवार कल्याण मंत्रालय, वस्त्र मंत्रालय, रसायन और उर्वरक मंत्रालय के फार्मास्युटिकल्स विभाग, उद्योग संवर्धन और आंतरिक व्यापार विभाग तथा रक्षा अनुसंधान एवं विकास संगठन एवं अन्य के संयुक्त प्रयासों से भारत ने इन चिकित्सा उपकरणों के उत्पादन के लिए अपनी स्वयं की विनिर्माण क्षमता में भारी वृद्धि की है।
देश में पीपीई किट की मांग को पूरा करने के साथ ही घरेलू उत्पादन क्षमता मजबूत हो जाने के मद्देनजर, जुलाई 2020 में विदेश व्यापार महानिदेशक की ओर से जारी संशोधित अधिसूचना  को पीपीई किट के निर्यात की अनुमति दी गई। इस छूट के परिणामस्वरूप, जुलाई के महीने में, भारत ने पांच देशों को 23 लाख पीपीई किट का निर्यात किया। इनमें अमेरिका, ब्रिटेन, संयुक्त अरब अमीरात, सेनेगल और स्लोवानिया देश शामिल हैं। इससे भारत को पीपीई के वैश्विक निर्यात बाजार में अपनी जगह बनाने में काफी मदद मिली है।
आत्मानिर्भर भारत अभियान में सन्निहित “मेक इन इंडिया” की भावना के परिणामस्वरूप पीपीई किट सहित विभिन्न चिकित्सा उपकरणों के उत्पादन में देश सक्षम और आत्मनिर्भर बन सका है। केन्द्र सरकार जहां राज्यों और केन्द्र शासित प्रदेशों की सरकारों को पीपीई किट, एन95 मास्क, वेंटिलेटर आदि की आपूर्ति कर रही है, वहीं राज्य भी सीधे इन वस्तुओं की खरीद कर रहे हैं। मार्च से अगस्त 2020 के बीच, उन्होंने अपने स्वयं के बजटीय संसाधनों से 1.40 करोड़ स्वदेशी पीपीई खरीदे हैं। इसी अवधि के दौरान, केंद्र ने राज्यों/केन्द्रशासित प्रदेशों/केंद्रीय संस्थानों को 1.28 करोड़ पीपीई किट नि:शुल्कवितरित किए हैं।
कोविड-19 संबंधित तकनीकी मुद्दों, दिशा-निर्देशों और सलाह से संबंधित सभी प्रामाणिक और ताजा जानकारी के लिए कृपया www.mohfw.gov.in और @MoHFW_INDIAनियमित रूप से देखें:
कोविड-19 से संबंधित तकनीकी प्रश्न और अन्य प्रश्न ncov2019[at]gov[dot]in और @CovidIndiaSevaतथा technquery.covid19[at]gov[dot]in पर भेजे जा सकते हैं।
कोविड-19 से संबंधित किसी भी जानकारी के लिए स्वास्थ्य और परिवार कल्याण मंत्रालय के हेल्पलाइन नंबर: + 91-11-23978046 या 1075  पर कॉल करें। कोविड-19 पर राज्यों/केंद्रशासित प्रदेशों के हेल्पलाइन नंबरों की सूची www.mohfw.gov.in/pdf/coronvavirushelplinenumber.pdf पर भी उपलब्ध है।
प्रधानमंत्री कार्यालय
प्रधानमंत्री ने सशस्त्र सेना झंडा दिवस के अवसर पर सशस्त्र बलों के प्रति आभार व्यक्त किया
(प्रधानमंत्री श्री नरेन्द्र मोदी ने सशस्त्र सेना झंडा दिवस के अवसर पर सशस्त्र बलों के प्रति आभार व्यक्त किया है।
प्रधानमंत्री ने एक ट्वीट में कहा, ‘‘सशस्त्र सेना झंडा दिवस हमारे सशस्त्र बलों और उनके परिवारों के प्रति आभार व्यक्त करने का दिन है। भारत को उनकी बहादुरी और निस्वार्थ भाव से किए गए बलिदान पर गर्व है।
श्री मोदी ने कहा कि हमारी सशस्त्र सेनाओं के कल्याण के लिए कुछ योगदान करें, आपके इस कार्य से हमारे अनेक बहादुर जवानों और उनके परिवारों को काफी मदद मिलेगी।’’
स्वास्थ्य एवं परिवार कल्याण मंत्रालय
कोविड-19 अपडेट
केंद्रीय स्वास्थ्य एवं परिवार कल्याण मंत्रालय ने भारत आने वाले अंतरराष्ट्रीय यात्रियों के लिए कोविड-19 दिशा-निर्देशों में ढील दी
मौजूदा कोविड-19 स्थिति और दुनिया भर में कोविड-19 टीकाकरण कवरेज में हुई महत्वपूर्ण उपलब्धियों को ध्यान में रखते हुए, केंद्रीय स्वास्थ्य मंत्रालय ने कोविड-19 के संदर्भ में अंतरराष्ट्रीय यात्रियों के लिए दिशानिर्देशों को और आसान बना दिया है।
इन नए दिशा-निदेर्शों के अंतर्गत, जो 20 जुलाई, 2023 से प्रभावी हो जाएंगे, भारत में अंतरराष्ट्रीय यात्रियों के यादृच्छिक 2 प्रतिशत उपसमूह के आरटी-पीसीआर आधारित परीक्षण की पहले की आवश्यकताएं अब हटा दी गई हैं।
हालांकि, एयरलाइंस के साथ-साथ अंतर्राष्ट्रीय यात्रियों द्वारा कोविड-19 के संदर्भ में एहतियाती उपायों का पालन करने की पूर्व सलाह लागू रहेगी।
इन नवीनतम दिशानिर्देर्शों को स्वास्थ्य एवं परिवार कल्याण मंत्रालय की आधिकारिक वेबसाइट  पर उपलब्ध करा दिया गया है।
स्वास्थ्य एवं परिवार कल्याण मंत्रालय लगातार कोविड-19 परिदृश्य पर बारीकी से नजर रख रहा है।
रक्षा मंत्रालय
72वीं इंटर-सर्विसेज फुटबॉल चैंपियनशिप
72वीं इंटर-सर्विसेज फुटबॉल चैंपियनशिप 15 से 20 अक्टूबर,2021 तक महाराजा स्टेडियम, कोच्चि में आयोजित की गई।सिग्नल स्कूल द्वारा दक्षिणी नौसेना कमान के तत्वाधान में नौसेना बेस, कोच्चि में आयोजित इस चार दिवसीय चैंपियनशिप में इंडियन नेवी, आर्मी रेड, आर्मी ग्रीन और भारतीय वायु सेना की टीमों ने भाग लिया।
फाइनल मुकाबला आर्मी रेड और वायु सेना के बीच खेला गया। रियर एडमिरल एंटनी जॉर्ज, चीफ ऑफ स्टाफ, दक्षिणी नौसेना कमान 20 अक्टूबर,2021 को आयोजित फाइनल और समापन समारोह के मुख्य अतिथि रहे। यह चैंपियनशिप भारतीय वायु सेना ने जीती। मुख्य अतिथि ने वर्ष 2021-22 के लिए भारतीय वायु सेना को सर्विसेज फुटबॉल ट्रॉफी प्रदान की और विजेता एवं उपविजेता टीम के सदस्यों को पदक प्रदान किए। इस चैंपियनशिप का उद्देश्य सीनियर नेशनल फुटबॉल चैंपियनशिप 2021-22 के लिए सर्विसेज फुटबॉल टीम का चयन करना है।
वाणिज्य एवं उद्योग मंत्रालय
श्री पीयूष गोयल ने चक्रवात जवाद से निपटने की तैयारियों की समीक्षा की
आपदा प्रबंधन, उसका खतरा कम करने और जीवन तथा आजीविका की रक्षा के लिए सार्वजनिक-निजी भागीदारी जरूरी- श्री गोयल
श्री पीयूष गोयल ने आज चक्रवात जवाद से निपटने की तैयारियों की समीक्षा की।
प्रधानमंत्री श्री नरेन्द्र मोदी के मार्गदर्शन में पूर्व सक्रिय आपदा तैयारी एवं प्रबंधन को संस्थागत रूप दिया जा रहा है। प्रधानमंत्री ने व्यक्तिगत रूप से आपदा प्रबंधन की तैयारियों की समीक्षा की है और जान-माल की न्यूनतम क्षति सुनिश्चित करने के लिए विभिन्न मंत्रालयों को राज्य सरकारों, उद्योग और अन्य सभी हितधारकों के साथ मिलकर काम करने के निर्देश भी दिए हैं।
इन्हीं प्रयासों के क्रम में वाणिज्य एवं उद्योग, उपभोक्ता मामले, खाद्य एवं सार्वजनिक वितरण और कपड़ा मंत्री श्री पीयूष गोयल ने आज एक वीडियो कॉन्फ्रेंस के जरिए संबंधित राज्य के मुख्य सचिवों के साथ आंध्र प्रदेश, ओडिशा और पश्चिम बंगाल की राज्य सरकारों द्वारा की गई व्यवस्थाओं और तैयारियों की समीक्षा की। सम्मेलन में सीआईआई, फिक्की, एसोचैम और पीएचडी चैंबर्स जैसे राष्ट्रीय स्तर के उद्योग संघों के प्रतिनिधि भी शामिल हुए।
केंद्रीय मंत्री ने संबंधित राज्य सरकारों द्वारा की जा रही तैयारियों का जायजा लिया। उन्होंने मंत्रालयों, राज्य सरकारों, उद्योग निकायों और अन्य संगठनों द्वारा चक्रवात तूफान जवाद के असर को कम करने के लिए दिए गए सुझावों की भी समीक्षा की और चक्रवात की गंभीरता को कम करने के लिए किए जा रहे ठोस प्रयासों की सराहना की। उन्होंने कहा कि यह सहयोग सहकारी संघवाद का सर्वोत्तम उदाहरण है। उन्होंने सभी हितधारकों द्वारा दी गई जानकारी और सुझावों को शामिल करके इस प्राकृतिक आपदा से सबसे प्रभावी तरीके से निपटने की दिशा में एक व्यापक कार्य योजना तैयार करने की आवश्यकता को भी रेखांकित किया।
केंद्रीय मंत्री श्री गोयल ने कहा कि आपदा प्रबंधन, उसके असर को कम करने और प्रभावित लोगों के जीवन तथा उनकी आजीविका की रक्षा के लिए सार्वजनिक निजी भागीदारी आवश्यक है। श्री गोयल ने बताया कि चक्रवात हल्का प्रतीत होता है। उन्होंने कहा कि हमें अपनी समझ को लगातार बढ़ाना चाहिए और अपनी क्षमताओं को उन्नत करते रहना चाहिए। उन्होंने चक्रवात के प्रभावों से निपटने के लिए बैंकिंग और बीमा क्षेत्रों में तैयारियों का भी आह्वान किया।
भारतीय मौसम विज्ञान विभाग  के अनुसार, बंगाल की खाड़ी में कम दबाव का क्षेत्र बनने से चक्रवात जवाद के तेज होने की उम्मीद है और आज दोपहर के आसपास 100 किमी प्रति घंटे तक की हवा की गति के साथ इसके आंध्र प्रदेश-ओडिशा के उत्तरी तट तक पहुंचने की उम्मीद है।
वित्त मंत्रालय
वित्त तथा कॉरपोरेट कार्य मंत्री श्रीमती निर्मला सीतारामन ने मुंबई में श्री नारायणन वाघुल द्वारा लिखित ‘रिफ्लेक्शंस’ नाम की पुस्तक का विमोचन किया
केन्द्रीय वित्त तथा कॉरपोरेट कार्य मंत्री श्रीमती निर्मला सीतारामन ने आज मुंबई में प्रसिद्ध बैंकर श्री नारायणन वाघुल द्वारा लिखित पुस्तक 'रिफ्लेक्शंस' का विमोचन किया। इस पुस्तक में भारत के वित्तीय परिदृश्य में श्री वाघुल के दशकों के अनुभवों का एक जीवंत विवरण है। इस कार्यक्रम में नेशनल बैंक फॉर फाइनेंसिंग इन्फ्रास्ट्रक्चर एंड डेवलपमेंट  के अध्यक्ष श्री के.वी. कामत, पिरामल समूह के अध्यक्ष श्री अजय पिरामल, जे.पी. मॉर्गन की दक्षिण एवं दक्षिण पूर्व एशिया की पूर्व अध्यक्ष सुश्री कल्पना मोरपारिया के साथ-साथ कई प्रतिष्ठित बैंकर और अग्रणी वित्तीय संस्थानों के सदस्य उपस्थित थे।
केन्द्रीय वित्त तथा कॉरपोरेट कार्य मंत्री श्रीमती निर्मला सीतारामन ने बैंकिंग क्षेत्र में श्री नारायणन वाघुल के व्यापक अनुभवों और उनके नेतृत्वकारी गुणों की सराहना की। उन्होंने उन अगुवाओं को सलाह देने में उनके योगदान की भी सराहना की, जिन्होंने एक अमिट प्रभाव छोड़ा है। उन्होंने महिला सशक्तिकरण के बारे में श्री वाघुल के विचारों और दृष्टिकोण पर प्रकाश डाला, जो भारत के लिए प्रासंगिक और मूल्यवान बना रहेगा क्योंकि इसके कारण अधिक संख्या में महिलाएं वित्तीय सेवाओं में नेतृत्वकारी भूमिका निभायेंगी।
व्यापक रूप से भारत में आधुनिक बैंकिंग के शिल्पकार के रूप में जाने जाने वाले श्री वाघुल की इस पुस्तक में उनके शानदार करियर के दौरान हुए नाटकीय, विनोदी और महत्वपूर्ण घटनाओं का वर्णन है। आकर्षक उपाख्यानों से भरपूर, यह पुस्तक उन विभिन्न पहलों को उल्लेख करती है जिनका हिस्सा होने का उन्हें सौभाग्य प्राप्त हुआ।
श्री वाघुल द्वारा स्थापित प्रक्रियाएं भारतीय वित्तीय इकोसिस्टम की मजबूत और टिकाऊ कार्यप्रणाली बन गईं। उन्होंने बैंकिंग प्रतिभाओं से जुड़ी कई महाशक्तियों को सलाह देने में महत्वपूर्ण भूमिका निभाई है और बैंकिंग क्षेत्र में सक्रिय रूप से अधिक संख्या में महिला सीईओ को तैयार किया है, जिससे लैंगिक रूप समावेशी योग्यता की संस्कृति को बढ़ावा मिला है।
उप राष्ट्रपति सचिवालय
उपराष्ट्रपति ने देश के युवाओं से गरीबों और जरूरतमंदों की सेवा करने का आह्वान किया
भारत की मूल भावना 'वसुधैव कुटुम्बकम' के साथ अपना जीवन यापन करें: उपराष्ट्रपति
अपना कुछ समय और संसाधन समाज की भलाई में अवश्य लगाएं, उपराष्ट्रपति की अपील
उपराष्ट्रपति ने कोविड महामारी के दौरान संकटग्रस्त लोगों तक सहायता पहुंचाने की भावना को सराहा
उपराष्ट्रपति ने प्रेमा समाजम की 90वीं वर्षगांठ समारोह में हिस्सा लिया
उपराष्ट्रपति श्री एम वेंकैया नायडु ने आज युवाओं से गरीबों एवं जरूरतमंदों की सेवा करने के लिए अपना कुछ समय तथा संसाधन समर्पित करने और भारत की मूल भावना 'वसुधैव कुटुम्बकम' की विचारधारा के साथ अपना जीवन यापन करने का आह्वान किया। उन्होंने कहा कि लोगों की सेवा करने का मौका किसी व्यक्ति को अत्यधिक संतुष्टि प्रदान करता है और अपने पास उपलब्ध हर अवसर का इस्तेमाल दूसरों की सहायता में कार्य करने के लिए करना चाहिए।
श्री नायडु आज विशाखापत्तनम में स्थित सामाजिक कल्याण संगठन 'प्रेमा समाजम' की 90वीं वर्षगांठ समारोह को संबोधित कर रहे थे। इस संगठन के संस्थापक श्री मारेदला सत्यनारायण को श्रद्धांजलि अर्पित करते हुए श्री नायडु ने अपने विद्यार्थी जीवन के दिनों के दौरान प्रेमा समाजम के साथ कार्य करने के अपने व्यक्तिगत अनुभव को साझा किया।
श्री नायडू ने एक अनाथालय और वृद्धाश्रम के माध्यम से गरीबों एवं वंचितों की जरूरतों को पूरा करने तथा उन्हें मुफ्त चिकित्सा सेवाएं प्रदान करने के लिए संगठन की सराहना की। उन्होंने कहा कि प्रेमा समाजम द्वारा स्थापित कौशल विकास केंद्रों से युवाओं को काफी लाभ मिलेगा।
भारत के सदियों पुराने दर्शन 'सहयोग व देखभाल' का उल्लेख करते हुए उपराष्ट्रपति ने कहा कि हर किसी को सेवा की भावना को आत्मसात करना चाहिए और दूसरों, विशेष रूप से वंचित वर्गों की सहायता करनी चाहिए। कोविड महामारी के अनुभव को याद करते हुए, श्री नायडु ने कहा कि बहुत से लोगों को दूसरों की आवश्यकता के समय मदद के लिए तत्परता से आगे आते हुए देखना प्रसन्नता की बात रही है।
श्री नायडु ने गैर सरकारी संगठनों और सामाजिक कल्याण संस्थाओं से विशेष रूप से युवाओं तथा महिलाओं के लिए आजीविका के अवसर सृजित करने हेतु कौशल विकास गतिविधियों को बढ़ावा देने का भी आग्रह किया। उपराष्ट्रपति ने निजी संगठनों और शैक्षणिक संस्थानों से ऐसे गैर-लाभकारी संगठनों को उनके प्रयासों में सहयोग व सहायता देने का आह्वान किया।
आंध्र प्रदेश विधान परिषद के सदस्य श्री पी.वी.एन माधव, विधान सभा के सदस्य श्री वासुपल्ली गणेश कुमार, प्रेमा समाजम के अध्यक्ष श्री पाइदा कृष्ण प्रसाद, प्रेमा समाजम के सचिव श्री जगदीश्वर राव, छात्रों, प्रेमा समाजम के प्रबंधन सदस्यों और अन्य व्यक्तियों ने इस कार्यक्रम में भाग लिया।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 220.66 करोड़  टीके लगाए जा चुके हैं
बीते चौबीस घंटों में 3,875 टीके लगाए गए
भारत में सक्रिय मरीजों की संख्या 51,314 है
सक्रिय मामलों की दर 0.11 प्रतिशत है
स्वस्थ होने की वर्तमान दर 98.70 प्रतिशत है
बीते चौबीस घंटों में 9,669 लोग स्वस्थ हुए, अब तक स्वस्थ हुए कुल लोगों की संख्या 4,43,56,693 है
पिछले 24 घंटों में 7,171 नए मामले सामने आए
दैनिक सक्रिय मामलों की दर 3.69 प्रतिशत है
साप्ताहिक सक्रिय मामलों की दर 4.72 प्रतिशत है
अब तक 92.64 करोड़ जांच की जा चुकी हैं, बीते चौबीस घंटों में 1,94,134 जांच की गई
रक्षा मंत्रालय
सीएपीएस सेमिनार
एयर चीफ मार्शल आरकेएस भदौरिया, पीवीएसएम एवीएसएम वीएम एडीसी वायुसेना प्रमुख  ने सेंटर फॉर एयर पावर स्टडीज  द्वारा आयोजित "भारत-पाक युद्ध के 50 साल: हवाई क्षेत्र में विजय" विषय पर स्वर्णिम विजय वर्ष समारोह के लिए स्मारक गतिविधियों के सिलसिले में नई दिल्ली में आज एक हाइब्रिड संगोष्ठी सह वेबिनार का उद्घाटन किया ।
वायुसेना प्रमुख का स्वागत एयर मार्शल अनिल चोपड़ा, पीवीएसएम एवीएसएम वीएम वीएसएम , महानिदेशक सीएपीएस ने किया। इस अवसर पर वायुसेना प्रमुख द्वारा 1971 के सैन्य अभियान की रिकॉर्डिंग "द 1971 इंडो-पाक एयर वॉर: रिफ्लेक्शन्स एंड प्रोजेक्शन्स" नामक एक पुस्तक का भी विमोचन किया गया।
अपने संबोधन की शुरुआत करते हुए वायुसेना प्रमुख ने 1971 के भूतपूर्व सैनिकों के प्रति गहरी कृतज्ञता जताई और प्रशंसा व्यक्त करते हुए कहा किउनकी उपस्थिति में बोलना उनके लिए एक विलक्षण सम्मान था। उन्होंने बांग्लादेश वायु सेना की किलो फ्लाइट के अग्रणी सदस्यों में से एक ग्रुप कैप्टन शमसुल आलम, स्वाधीनता पदक, बीर उत्तम  के योगदान को भी स्वीकार किया और संगोष्ठी में शामिल होने के लिए उन्हें धन्यवाद दिया। 1971 के भारत-पाक युद्ध को याद करते हुए वायुसेना प्रमुखने युद्ध रणनीति के संयुक्त अनुप्रयोग के पहलुओं, जो एक शानदार जीत हासिल करने में सहायक थे, पर प्रकाश डाला। वायुसेना प्रमुख ने हवाई अभियान के मुख्य बिंदुओं को रेखांकित किया और दुश्मन के आक्रमण, उसकी ताक़त और मज़बूत पहलुओं की धार को कुंद करने तथा नष्ट करने में भारतीय वायुसेना द्वारा निभाई गई महत्वपूर्ण भूमिका को याद किया। सेमिनार के आयोजन के लिए सीएपीएस को धन्यवाद देते हुए वायुसेना प्रमुख ने विश्वास व्यक्त किया कि यह कार्यक्रम और पुस्तक विमोचन न केवल यादों को ताज़ा करेगा बल्कि भावी पीढ़ियों को प्रेरित करते हुए युद्ध के बारे में हमारी समझ को भी बढ़ाएगा।
हाइब्रिड संगोष्ठी में प्रख्यात सैन्य इतिहासकारों, भूतपूर्व सैनिकों, वायुसेना के योद्धाओं और विद्वानों को एक साथ लाया गया, जिन्होंने दिन भर कार्यवाही के माध्यम से युद्ध के उन विभिन्न पहलुओं पर विचार-विमर्श किया जिसने उप-महाद्वीप में इतिहास की दिशा बदल दी थी।
एमजी /एएम/ एबी
(Visitor Counter : 197
वित्त मंत्रालय
पांच राज्यों को सुधार लक्ष्यों को पूरा करने पर 9,913 करोड़ रुपये के अतिरिक्त उधार की अनुमति
वित्त मंत्रालय के व्यय विभाग ने पांच राज्यों को ओपन मार्केट बोर्रोविंग  के माध्यम से 9,913 करोड़ रुपये के अतिरिक्त वित्तीय संसाधन जुटाने की अनुमति दी है। ये राज्य हैं- आंध्र प्रदेश, तेलंगाना, गोवा, कर्नाटक और त्रिपुरा। इन राज्यों द्वारा एक राष्ट्र, एक राशन कार्ड प्रणाली के कार्यान्वयन से सम्बंधित सुधार को सफलतापूर्वक पूरा करने के बाद यह अनुमति दी गई है। भारत सरकार द्वारा दी गई अतिरिक्त उधार अनुमति का राज्यवार विवरण निम्न है: -
आंध्र प्रदेश - 2,525 करोड़ रुपये
तेलंगाना - 2,508 रुपये
कर्नाटक- 4,509 करोड़ रुपये
गोवा - 223 करोड़ रुपये
त्रिपुरा - 148 करोड़ रुपये
कोविड-19 महामारी को देखते हुए केंद्र सरकार ने मई, 2020 में राज्यों को वर्ष 2020-21 के लिए सकल राज्य घरेलू उत्पाद  के 2 प्रतिशत तक के अतिरिक्त उधार की अनुमति दी थी। इससे राज्यों को 4,27,302 करोड़ रुपये उपलब्ध हुए थे। इसका एक प्रतिशत राज्यों में चार विशिष्ट सुधारों के कार्यान्वयन के अधीन है, जहां प्रत्येक सुधार का भार जीएसडीपी का 0.25 प्रतिशत है: -
क) एक राष्ट्र एक राशन कार्ड प्रणाली का कार्यान्वयन;
ख) कारोबार करने में आसानी से सम्बंधित सुधार;
ग) शहरी स्थानीय निकाय/उपयोगिता सुधार; तथा
घ) विद्युत क्षेत्र में सुधार
एक प्रतिशत की शेष अतिरिक्त उधार सीमा 0.50 प्रतिशत की दो किस्तों में जारी की जानी थी – पहला, सभी राज्यों को तुरंत, जो शर्त-रहित सहायता थी और दूसरा उपरोक्त सुधारों में से कम से कम 3 को पूरा करने के लिए। भारत सरकार ने पहले ही जून, 2020 में राज्यों को ओएमबी के रूप में पहला 0.50 प्रतिशत जुटाने की अनुमति दे दी है। इससे राज्यों के लिए 1,,06,830 करोड़ रुपये की अतिरिक्त राशि उपलब्ध हुई है।
पर्यावरण, वन एवं जलवायु परिवर्तन मंत्रालय
वन्यजीव अपराध नियंत्रण ब्यूरो ने जम्मू और कश्मीर में वन्यजीव तस्करी सिंडिकेट का पता लगाया; भारी मात्रा में वन्यजीवों के वर्जित सामान जब्त किए गए
केंद्रीय पर्यावरण मंत्री ने इस बड़ी बरामदगी पर एजेंसियों की सराहना की
वन्यजीव अपराध नियंत्रण ब्यूरो , नई दिल्ली के एक खुफिया अभियान के तहत जम्मू और कश्मीर में वन्यजीव अवैध शिकार और व्यापार के दो प्रमुख केंद्रों की पहचान की गई। पहला केंद्र श्रीनगर घाटी के अनंतनाग क्षेत्र में और दूसरा जम्मू क्षेत्र के मनवल में स्थित है।
जम्मू और कश्मीर के मुख्य वन्यजीव वार्डन और स्थानीय पुलिस के अधिकारी के साथ दिल्ली से गए डब्ल्यूसीसीबी अधिकारियों के एक संयुक्त अभियान में, इन दोनों स्थानों पर 29 जनवरी, 2021 को एक साथ छापे मारे गए।
एक ट्वीट संदेश में, केंद्रीय पर्यावरण मंत्री श्री प्रकाश जावडेकर ने वन्यजीव अपराध को समाप्त करने की अपनी निरंतर प्रतिबद्धता के लिए डब्ल्यूसीसीबी को बधाई दी।
अनंतनाग की छापेमारी में श्री गुल मोहम्मद गनी निवासी- शेरपुरा, अनंतनाग से 08 तेंदुए के खाल, 38 भालू के पित्त व 04 कस्तूरी जब्त की गई।
जम्मू क्षेत्र के मनवल में श्री कौशल हुसैन निवासी किंगरियाल, जम्मू से 05 तेंदुए की खाल, 07 तेंदुए के नाखून, 08 कुत्ते, 02 दांत, 02 तेंदुए की खोपड़ी और तेंदुए की हड्डियां , 01 कस्तूरी दांत को जब्त किया गया। प्रारंभिक जांच में पता चला है कि दो स्थानों पर गिरफ्तार किए गए दोनों अपराधी अवैध वन्यजीव व्यापार में भागीदार थे।
आगे की जांच से पता चलेगा कि वे इस अवैध व्यापार में कितने समय से शामिल हैं। जांच से इस अवैध कारोबार की मात्रा, विस्तार और सहयोगियों का भी पता चलेगा। इस गैरकानूनी गतिविधि के आगे और पीछे के संपर्कों, मांग और आपूर्ति श्रृंखला और आगे के व्यापारियों के लिंक का पता लगाने के प्रयास किये जा रहे हैं।
वर्तमान जब्ती, हाल के दिनों की सबसे बड़ी बरामदगी में से एक है। कस्तूरी मृग और हिमालय काले भालू लुप्तप्राय प्रजातियां हैं और कस्तूरी व भालू-पित्त के लिए इनका अवैध शिकार किया जाता है, जिसका उपयोग पारंपरिक चीनी दवाओं  में होता है। इन शिकार किए गए जानवरों - तेंदुए, भालू और कस्तूरी हिरण को वन्यजीव  अधिनियम, 1972 की अनुसूची-एक में सूचीबद्ध किया गया है। अधिनियम के प्रावधानों के अनुसार, इन जानवरों का अवैध शिकार और उनके अंगों के व्यापार करने की सजा न्यूनतम 03 वर्ष का कारावास है, जिसे 07 साल तक बढ़ाया जा सकता है।
इस सम्बन्ध में थाना अनंतनाग में मामला दर्ज किया गया है।
एमजी / एएम / जेके / डीसी
(Visitor Counter : 399
ग्रामीण विकास मंत्रालय
केन्द्रीय मंत्री श्री गिरिराज सिंह ने आईसीआईसीआई आरएसईटीआई, जोधपुर का दौरा किया
श्री गिरिराज सिंह ने प्रशिक्षुओं को कौशल उन्नयन के लिए प्रेरित किया और उन्हें आरएसईटीआई को स्थानीय स्तर पर प्रचारित करने के लिए प्रोत्साहित किया
केन्द्रीय ग्रामीण विकास और पंचायती राज मंत्री श्री गिरिराज सिंह ने आज जोधपुर स्थित आईसीआईसीआई ग्रामीण स्वरोजगार प्रशिक्षण संस्थान  का दौरा किया।
केन्द्रीय मंत्री के इस दौरे के दौरान उन्हें आरएसईटीआई में अब तक की समग्र प्रगति और वर्तमान में चल रही परियोजनाओं के बारे में संस्थान के आंतरिक दल द्वारा जानकारी दी गई। संस्थान द्वारा अब तक किए गए प्रयासों की सराहना करते हुए, श्री गिरिराज सिंह ने एसएचजी महिलाओं के साथ एलएसए का एक कैडर बनाने का सुझाव दिया ताकि जिले में बलुआ पत्थरों की नक्काशी के काम को स्थानीय उद्यम के रूप में स्थापित करने के अवसरों का पता लगाया जा सके। उन्होंने मोबाइल फोन की मरम्मत, फोटोग्राफी और वीडियोग्राफी में प्रशिक्षण प्राप्त करने वाले प्रशिक्षुओं के साथ बातचीत की और उनसे प्रशिक्षण के परिणामों पर चर्चा भी की।
संस्थान में लोगों से बातचीत और हरित भवन के दौरे के अलावा केन्द्रीय मंत्री ने 'उद्यमश्री' की पार्श्व शिक्षण कार्यशाला में हिस्सा लिया। इस कार्यशाला में विभिन्न कौशल क्षमता वाले 30 सफल पूर्व छात्रों ने अपने जीवन में आए बदलाव की कहानी एक-एक कर उनके साथ साझा कीं। उनकी सफलता की कहानियों की सराहना करते हुए केन्द्रीय मंत्री ने उन्हें कौशल उन्नयन के लिए भी प्रेरित किया और आरएसईटीआई को स्थानीय स्तर पर बढ़ावा देने के लिए प्रोत्साहित किया। यात्रा का समापन एसएचजी महिलाओं के साथ बातचीत के साथ हुआ, जिन्होंने आरएसईटीआई बाजार में विभिन्न उत्पादों को प्रदर्शित करते हुए अपने स्टॉल लगाए थे।
आईसीआईसीआई आरएसईटीआई का उद्देश्य ग्रामीण क्षेत्रों के वंचित तबकों के युवाओं को व्यावसायिक प्रशिक्षण प्रदान करना है, जो इलेक्ट्रीशियन और घरेलू उपकरण मरम्मत, प्लंबिंग और सैनिटरी कार्य, चिनाई, बढ़ईगीरी, दोपहिया सर्विसिंग और मरम्मत, हस्तशिल्प निर्माण सहित 23 ट्रेडों में कौशल प्रशिक्षण प्रदान कर रहा है जिनकी स्थानीय स्तर पर मांग है। आईसीआईसीआई आरएसईटीआई जोधपुर को भारत के पहले आईजीबीसी रेटेड 'नेट जीरो एनर्जी- प्लेटिनम' भवन के रूप में मान्यता प्राप्त होने का गौरव हासिल है।
एमजी /एएम/ डीटी
(Visitor Counter : 209